Petrol Diesel Prices: आज फिर बढ़ीं पेट्रोल और डीजल की कीमतें, जानें जेब पर कितना डालेंगी असर
मुंबई में पेट्रोल की कीमत 117.57 रुपए प्रति लीटर और डीजल की कीमत 101.79 रुपए प्रति लीटर हो गई है। यहां पेट्रोल-डीजल की कीमत में आज 85 पैसे बढ़े हैं।
नई दिल्ली: देश में पेट्रोल और डीजल की कीमतों में बढ़ोतरी जारी है। आज फिर पेट्रोल-डीजल की कीमत 80 पैसे और 85 पैसे बढ़ी है। दिल्ली में पेट्रोल की कीमत 102.61 रुपए प्रति लीटर और डीजल की कीमत 93.87 रुपए प्रति लीटर पहुंच गई है। यहां पेट्रोल-डीजल की कीमत में आज 80 पैसे बढ़े हैं।  वहीं मुंबई में पेट्रोल की कीमत 117.57 रुपए प्रति लीटर और डीजल की कीमत 101.79 रुपए प्रति लीटर हो गई है। यहां पेट्रोल-डीजल की कीमत में आज 85 पैसे बढ़े हैं।  चेन्नई में पेट्रोल और डीजल की कीमत 108.21 रुपए प्रति लीटर पहुंच गई है। यहां आज 76 पैसे प्रति लीटर बढ़े हैं। वहीं कोलकाता में पेट्रोल की कीमत 112.19 रुपए प्रति लीटर और डीजल की कीमत 97.02 रुपए प्रति लीटर पहुंच गई है। यहां पेट्रोल पर आज 84 पैसे और डीजल पर 80 पैसे बढ़े हैं। गौरतलब है कि बीते 12 दिनों में ईंधन की कीमत 7.20 रुपए प्रति लीटर तक बढ़ चुकी है। बताया जा रहा है कि रूस-यूक्रेन युद्ध की वजह से ग्लोबल मार्केट में कच्चे तेल की कीमतों में तेजी आई है। इस वजह से पेट्रोल-डीजल की कीमतों पर फर्क पड़ रहा है।एक आम आदमी के लिए 12 दिनों में 7.20 रुपए प्रति लीटर की बढ़ोतरी परेशानी का विषय है। ऐसे में जनता के पास सरकार से उम्मीद लगाए जाने के अलावा कोई और विकल्प नहीं बचा है। बता दें कि बीते मार्च में वित्त मंत्री निर्मला सीतारमण से ईंधन की बढ़ती कीमतों पर सवाल पूछा गया था। इस पर उन्होंने कहा था कि ये चिंता का विषय है और सरकार कच्चा तेल पाने के लिए किसी वैकल्पिक स्रोत की तलाश कर रही है।